1990 की दशक के आरंभिक वर्षों में एक बड़ी दवा कम्पनी फायजर के वैज्ञानिकों का दल वैज्ञानिक इयान ओस्टरलोह (प्ंद व्ेजमतसवी) के नेतृत्व में एक दवा यूके92480 का परीक्षण कर रहा था। उद्देश्य था एंजाइना के रोगियों का इलाज करना। एंजाइना में सीने का असह्य दर्द होता है। इसमें रक्त वाहिनी सिकुड़ने लगती है जो बाद में दिल के दौरे का कारण बनती है। इस पर कार्य कर रहे वैज्ञानिकों को उम्मीद थी कि यह दवा रक्त वाहिनियों को शिथिल करेगी। लेकिन उन्हें जो प्रभाव मिला, वह अत्यंत औसत दर्जे का था अतः व्यावसायिक दृष्टि से फायदा देने वाला नहीं था। अचानक वैज्ञानिकों का ध्यान इसके एक साइड-इफेक्ट पर गया। इसने वियाग्रा नामक औषधि को जन्म दिया।